CELEX: 62008CA0425
Language: sk
Date: 2009-10-15 00:00:00
Title: Vec C-425/08: Rozsudok Súdneho dvora (druhá komora) z  15. októbra 2009 (návrh na začatie prejudiciálneho konania, ktorý podal Conseil d’État — Belgicko) — Enviro Tech (Europe) Ltd/Belgické kráľovstvo (Životné prostredie a ochrana spotrebiteľov — Klasifikácia, balenie a označovanie n-propylbromidu ako nebezpečnej látky — Smernica 2004/73/ES — Smernica 67/548/EHS — Povinnosť prebratia)

5.12.2009   
            
            
               SK
            
            
               Úradný vestník Európskej únie
            
            
               C 297/14
            
         Rozsudok Súdneho dvora (druhá komora) z 15. októbra 2009 (návrh na začatie prejudiciálneho konania, ktorý podal Conseil d’État — Belgicko) — Enviro Tech (Europe) Ltd/Belgické kráľovstvo
   (Vec C-425/08) (1)
   
   (Životné prostredie a ochrana spotrebiteľov - Klasifikácia, balenie a označovanie n-propylbromidu ako nebezpečnej látky - Smernica 2004/73/ES - Smernica 67/548/EHS - Povinnosť prebratia)
   2009/C 297/16
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobca: Enviro Tech (Europe) Ltd
   
      Žalovaný: Belgické kráľovstvo
   
      Predmet veci
   
   Návrh na začatie prejudiciálneho konania — Conseil d’État (Belgicko) — Platnosť vo svetle rámcovej smernice Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (Ú. v. ES L 196, s. 1; Mim. vyd. 13/001, s. 27) a najmä jej príloh V (bod A.9) a VI (bod 4.2.3) smernice Komisie 2004/73/ES z 29. apríla 2004, ktorou sa po dvadsiatydeviatykrát technickému pokroku prispôsobuje smernica Rady 67/548/EHS (Ú. v. EÚ L 152, s. 1; Mim. vyd. 13/003, s. 448) — Vnútroštátne ustanovenia nezákonné z dôvodu, že preberajú smernicu, ktorá je údajne v rozpore s rámcovou smernicou — Klasifikácia látky nazývanej n-propylbromid ako veľmi horľavej a toxickej látky
   
      Výrok rozsudku
   
   Skúmanie prejudiciálnych otázok neodhalilo žiadny prvok takej povahy, aby ovplyvnil platnosť smernice Komisie 2004/73/ES z 29. apríla 2004, ktorou sa po dvadsiatydeviatykrát technickému pokroku prispôsobuje smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok v rozsahu, v akom klasifikuje n-propylbromid ako ľahko horľavú látku (R11) a ako látku poškodzujúcu reprodukciu kategórie 2 (R60).
   
      (1)  Ú. v. EÚ C 327, 20.10.2008.